OpenLLM-France/wikimedia huggingface dataset:
# Zalantza metodiko

Eguneroko bizitza eta zentzu komunetik Descartesen aurka egin diren argumentu eszeptikoek bitxiak dirudite. Argi izan behar da Descartesek ez zituela sinesmen multzo eta uste ziurrak nahasten nahiz eta biak ikerketa filosofikorako ezinbestekoak izan. Hauen bereizketa egiten du Descartesek: metodoaren erregelak (3.diskurtsoa) eta behin-behineko erregela moralak (1.diskurtsoa).
Ikerketa bera jarduera praktiko bat da eta bizitzaren egunerokotasunean topatu daiteke. Ikerketa hau aurrera eramateko zentzu komuna zalantzan jarri behar da, nahiz eta ikerketa egin bitartean bizitza normalean maiz erabili beharko duen ikertzaileak ere zentzu komuna. Baina ikerketa egin ahal izateko ez dugu bizitza arrunta eta ikerketa bera ezberdindu behar ezta garai bateko pentsamendua ardatz gisa hartu (hezi garen gizartearen doktrina). Proiektu kartesiarraren funtsa balio filosofikoak beste ideiak aztertzea da.
Argumentu eszeptikoak, zalantzak sortzen dituztenak eta Descartesek Hausnarketa metafisikoetan azaltzen dituztenak, Platonetik eratorritakoak dira (Cratilo eta Teetetes). Argumentu hauek ikerketarako erreminta garrantzitsuak dira. Lehendabizi irakurgarriak diren aztertuko da, eta behin hau ikusirik eztabaidarako bideragarriak diren. Bi baldintza hauek betetzen ez badituzte ezin izango dira ikertu. Bi baldintza hauek betetzen badira, Descartesen aburuz, argumentu hauek baliagarriak izango dira filosofiarako (baita ikerketa erreminta gisa ere).
Zalantza metodikoa, Descartesek Metodoaren diskurtsoa liburuan (1637), egia bilatzeko bidean sorturiko metodoa izan zen, berak metodo ziur baten beharra zuelarik. Horretarako Deskartesek matematikak erabiltzen dituen tresnak erabili zituen, bere proposamena dena zalantzan jartzea izan zen egia benetakoa zein zen jakiteko asmoz. Hainbat ideia zalantzan jarri zituen:

## Zer jarriko du zalantzan?

* Filosofoek esan dutena zalantzan jarriko du.
* Zentzumenetatik autemandako esperientziak zalantzan jarriko ditu. (Adibidez, eguzkia ez da ateratzen, gu gara bere inguruan biratzen dugunak)
* Sentitzen edo pentsatzen duguna zalantzan jarriko du. Baliteke esperientzia hauek ametsetan bizi izana beraz, ezin dugu ametsa eta errealitatea bereizi.
* Matematika bera ere zalantzan jarriko du. Nahiz eta matematika ametsetan egiazkoa izaten jarraitu, jainko maltzur batek sorturiko ideia izan daiteke.

## Lorturiko lehen egia

Zalantza metodikoaren ondorio nagusia egia bakarra niak pentsatzen duela da, hau argi eta ebidentea da, zalantza ezina. Bere premisa garrantzitsuena Pentsatzen dut beraz, banaiz (Cogito ergo sum) bertatik dator eta bertatik niaren existentzia frogatu daiteke.

## Kanpo estekak

* Datuak: Q976088
# Zalatanbor gaztelua

Zalatanbor gaztelua Lizarran zegoen gaztelua izan zen. Belmetzer gazteluarekin batera hiria defendatzen zuena.

## Historia

Gazteluaren lehendabiziko aipamen historikoa 1024koa da, noiz Ximeno Ogaitz "Lizarrara" izeneko gazteluaren tenente edo jauna zen. Lizarrako harkaitzetan kokatutako gotorlekuak XIII. mendean Zalatanbor izena hartu zuen.
Nafarroako Erresuma defendatzeko leku ezin estrategikoagoa izan zen hasiera hasieratik: 1203an Alfontso VIII.a Gaztelakoak eta Alfontso IX.a Leongoak erresuma eraso zutenean, Lizarran jarri zuten arreta. Hala ere, Diego Lopez II.a Harokoak eutsi eta setioa utzi behar izan zuten. Rodrigo Ximenezen esanetan, orduko hiria “nafarren gunerik nobleena” izan zen. Gaztelarrek berriro hainbat aldiz saiatu ziren gaztela lortzea.
1276an, defentsan laguntzeko, Belmetzer gaztelua eraiki zuten. XIII., XIV. eta XV. mendeetan erregeek bertan bizi ziren. Martin Peritz Lizarrakoa hargin-maisuak berrikuntza lanak zuzendu zituen 1430ean. Hala ere, azken mendean gotorlekuaren egoera hain zen txarra ezen Gerra Zibilean bertoko nobleen jauregitan ostatatu baitzituzten.
1512ko Nafarroako konkistan, gaztelarrek gaztelua hartu eta behin betiko mantendu zuten. 1572ra arte iraun zuen, noiz Filipe II.a Espainiakoak leherrarazi egin eta Iruñeko zitadela eraiki zuen.

## Gune arkeologikoa

2000. urtean aztarnategi arkeologiko bilakatu zen eta hiru fasetan egin zutela topatu dute: X. edo XI. mendeko jatorrizko dorrea, XII. mendeko gotorleku berria eta XIII. eta XVI. mendeen arteko lanak. Fase bakoitzak material ezberdinak erabili zituen.

## Erreferentziak

* 1 2 Euskonews: Zalatanbor, Gaztelu estrategikoa
* ↑ Martín Périz de Estella. Real Academia de la Historia.
* ↑ Ruiz, Erkuden. (2009-08-27). «Gaztelu zuriaren itzalean» Berria.

## Kanpo estekak

* Datuak: Q430566
* Multimedia: Castle of Zalatambor / Q430566
# Zalantzazko tokia

* Zalantzazko tokia, subtalamoaren gune bat da, faszikulu talamiko eta lentikularraren artean kokatua dagoena.
* Mugikortasunaren kortexaren proiekzioak hartzen ditu.
* Bide extrapiramidalarekin zerikusi handia du.
* Mugikortasuna kontrolatuz lan egiten du.

## Kanpo estekak

* Datuak: Q3752103
# Zalba (argipena)

Zalba Nafarroako herri baten izena da eta horren ondorioz deitura gisa ere erabiltzen da. Adierak:

## Toponimian

* Zalba: Arriasgoitiko herria, Nafarroan.

## Deitura

* Martin Zalba (1337-1403), elizgizona.
* Migel Zalba (1374?-1406), elizgizona, aurrekoaren iloba.
* Pablo Zalba (1975-), politikari eta ekonomialaria.
* Mariano García Zalba (1809-1869), musikaria.
# Zaldai Mendi Taldea

Zaldai Mendi Taldea Iurretako mendi talde bat da. Abadetxearen ondotik igaro eta Ibaizabal ibaira urak isurtzen dituen errekak ematen dio izena mendi taldeari. Naturarekiko errespetua oinarri hartuta Iurretan mendiaz gozatzeko aisialdiak duen hutsunea betetzeko helburu duen taldea da.

## Historia

Zaldai mendi taldea Abadetxea Gaztetxearen garaian sortu bazen ere, ofizialki 2010 urtetik aurrera eratu zen urte batzuetako hutsunearen ostean.
Abadetxe Gaztetxearen garaian gazte batzuk Zaldai Mendi Taldea sortu zuten, errifa eta bestelako bitartekoen bidez rokodromo bat eraikiz eta eskaladaz gain hainbat ekintza burutuz.
Pare bat urtetako geldialdiaren ostean, gazte belaunaldi berriek hartu zioten erreleboa rokodromoa eraberrituz eta irteeraren bat edo beste antolatuz. Zoritxarrez, Abadetxea erre zenetik hainbat proiektu bertan bera geratu ziren eta tartean mendi taldearena.
Bizipen hauek gogoan hartuta eta Iurretan mendiaz gozatzeko aisialdiak zuen hutsunea ikusita, 2010eko udaberrian mendia gustuko zuen taldetxo bat batu eta hala-nola mendi talde bat sortzeko ideiari forma emateari ekin zitzaion.
Mendi taldea herrian ezagutzera emateko 2010eko San Migel jaietan jai batzordearen laguntzaz Iurretako I. Mendi martxa antolatu zen. Ekimen arrakastatsua izan ez bazen ere jendearen laguntzeko prestutasunak eta animoek aurrera jarraitzeko indarrak eman zizkion taldeari. Hortik aurrera beharrezko tramitazioak burutu, bazkideak egin, mendi federazioan izena eman eta 2011 urtera begira ekintzez beteriko egutegi bat osatu zen jendearengatik jasotako ekarpenekin. Geroztik hainbat izan dira burutu izan diren jarduerak.

## Ekimenak

Euskal Herriko zein Durangaldeko zenbait txokotatik irteera desberdinak antolatzeaz gain urtero egutegian egonkortuta dauden ekimenak honako hauek dira:
* Urtebarri eguneko Gallandara igoera: Urtarrilaren 1ean, Gallandara igoera antolatzen laguntzen du Zaldai Mendi Taldeak Garai eta Iurretako herritarrekin batera. Goizeko 9:30etan Iurretako plazatik taldean igotzeko aukera egoten da eta 11:00etan [[tontorrean salda eta argazkia ateratzen da.
* Eskiatzera irteera: Otsailean, asteburu osoko eskiatzera irteera burutzen da
* Iurretako Mendi Martxa: Irailean, San Migel jaiekin batera Iurretako Mendi Martxa burutzen da Urkiolako Parke Naturaletik zein Aramozko mendilerrotik.
* Iurreta Ezagutu Mendi Ibilaldia: Azaroan Iurretako txoko esanguratzuenak zeharkatzen dituen mendi ibilaldia antolatzen laguntzen du Zaldai Mendi Taldeak.

## Erreferentziak

* ↑ https://web.archive.org/web/20151222121045/https://www.kirolprobak.com/competicion_ficha.php?id=1124&lang=eu
* ↑ http://anboto.org/komunitatea/ZaldaiMendiTaldea/1446593123955

## Kanpo estekak

* Zaldai Mendi Taldearen webgunea /
* Datuak: Q25474768
# Zalbako jauregia

Zalbako jauregia Arriasgoitiko Zalba lekuan Erdi Aroko jauregi bat da.

## Erreferentziak

* Gran Enciclopedia de Navarra | ZALBA. (Noiz kontsultatua: 2021-09-07).

## Ikus, gainera

* Zalba

## Kanpo estekak

* Datuak: Q109141947
# Xauen

Xauen (arabieraz: شفشاون/الشاون, Shafshāwan, ʃəfˈʃɑˑwən ahoskatua; amazigeraz: ⵜⵛⴻⴼⵜⵛⴰⵡⴻⵏ, Ashawen; gaztelaniaz: Chauen) Marokoko hiria da, izen bereko probintziako hiriburua dena.
1920an espainiarrek hiria konkistatu zuten.

## Herri eta hiri senidetuak

* Issaquah (Washington) (Ameriketako Estatu Batuak)
* Vejer de la Frontera (Espainia)
* Ronda (Espainia)
* Kunming (Txina)
* Testour (Tunisia)

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Datuak: Q676778
* Multimedia: Chefchaouen / Q676778
# Xavantina

Xavantina Brasilgo udalerri bat da, Santa Catarina estatuan kokatua. 3.653 biztanle ditu 216,688 km²ko eremuan.

## Ikus, gainera

* Santa Catarina

## Kanpo estekak

* Datuak: Q923208
* Multimedia: Xavantina / Q923208
# Xatiro (musikaria)

Xatiro —jaiotzako izen-deiturez, Unai Hernandez Unda— (Bilbo, Bizkaia, 1983) rap abeslari euskalduna da.
Euskaraz zein gaztelaniaz egiten du rap estiloko musika. Bere abestien hitzetan literatura, komikiak eta filmak aipatzen ditu, eguneroko kontuekin nahastuz. Satira eta ironia ere erabiltzen ditu politikaz eta erlijioaz hitz egiteko.
Argitara eman zuen lehen lana Xatirokeriak (2016) diskoa izan zen. Bertan, rock, blues eta country estiloak raparekin nahasten zituen. Rap musika generoarekin batera rock, hardcore, pop klasikoa edo Lo-fi estiloetan ere murgiltzen da. Esan genezake Lo-fi hip hopa dela bere azken lanen estilo nagusia.
Hainbat bideo-klip ekoiztu ditu, bere abestiak beste formatu batzuetan ere ekoizteko.

## Diskografia

* Xatirokeriak (2016, autoekoizpena)
* Cassiopeia (2019, DeepSoda)

## Erreferentziak

* ↑ «Xatiro: 'Piezak, abestiak gura ditu entzuleak, disko osoak baino'» Bizkaie 2019-02-25 (Noiz kontsultatua: 2020-10-30).
* ↑ (Gaztelaniaz) «Xatiro, voz hiphop de Bilbao, estrena Beldurrik Gabe, Sin Miedo» La Ganzua 2019-04-10 (Noiz kontsultatua: 2020-01-05).
* ↑ (Gaztelaniaz) «Xatiro» Aretxabaletako Udala (Noiz kontsultatua: 2021-06-04).
* ↑ «Xatirokeriak» www.badok.eus (Noiz kontsultatua: 2020-01-05).
* ↑ «Cassiopeia» www.badok.eus (Noiz kontsultatua: 2020-01-05).
* Datuak: Q81049895
# Xatt al-Arab

Xatt al-Arab (arabieraz: شط العرب, Šaṭṭ al-ʿArab, "arabiarren kostaldea edo hondartza"; persieraz: ‫اروندرود‬, Arvandrūd) hego-ekialdeko Asiako ibaia da, Iran eta Iraketik igarotzen dena. 200 kilometro luze da, Tigris eta Eufratesen bilgunetik Persiar golkoraino.

## Geografia

Tigris eta Eufratesen elkargunean sortzen da ibai hau. Basora hiriaren hegoaldean Karun ibaiaren ura hartzen du. Irango Abadan hiritik bokaleraino, Irak eta Iranen arteko muga eratzen du. Deltan dago Irakeko itsasalde bakarra. Garrantzi handikoa da Faoko portua, handik egiten baita Irakeko petrolioaren esportazioa. Basora da ibai ertzeko hiri garrantzitsuena, eta haren inguruetan daude munduko palmondo sail handienak (munduko ekoizpenaren hiru laurden).

## Historia

1980-1988 bitartean, Iran-Irak Gerran, gudu bortitzak izan ziren bertan; orobat 1991ko Golkoko Gerran; gerra horren ondoren biztanleak, xiiak gehienak, Irakeko gobernuaren kontra matxinatu ziren –Irakeko biztanleen gehiengoa musulman sunita da–. Mendebaldeko estatuek hegazkin militarrez ibili ezineko babes gune izendatu zuten bonbardaketak galarazteko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Datuak: Q166966
* Multimedia: Shatt al-Arab / Q166966
# Xatila

Xatila (arabieraz: مخيم شاتيلا‎, muẖayyam Xātīlā) Libanoko errefuxiatu-zelaia da, Beiruteko hegoaldean dagoena. UNRWAk 1949an sortua, 9.842 palestinarrentzako lekua du, gehienak Amka, Majd al-Krum eta Yajur ingurukoak. 1982an milizia kristau batek hainbat lagun erail zuen bertan.
Siriako Gerra Zibila piztu zenetik, hainbat siriar ere bertan babestu dute. 2014an 10.000-22.000 arteko errefuxiatu zituen.

## Erreferentziak

* ↑ Irazabal, Ane. (2012-09-16). «Memoria bai, justiziarik ez» Berria.
* ↑ BBC News. Syrian refugees fear permanent exile in Lebanon's camps. .

## Kanpo estekak

* Datuak: Q2914745
* Multimedia: Shatila refugee camp / Q2914745
# Xavi Hernández

Xavier Hernández i Creus (ˈ(t)ʃaβi ərˈnandəz ˈkɾɛws ahoskatua; Terrassa, Katalunia, 1980ko urtarrilaren 25a), futbol arloan Xavi izenaz ezaguna, kataluniar futbolari profesionala da. Espainiako futbol selekzio nazionalarekin internazionala da. FC Barcelona futbol taldean egin du bere ibilbide profesional osoa.

## Kirol lorpenak
### Bartzelona Futbol Klubarekin

* Espainiako liga 7 aldiz: 1998/1999, 2004/2005, 2005/2006, 2008/2009, 2009/2010, 2010/2011 eta 2012/2013.
* Espainiako Errege Kopa 2 aldiz: 2008/2009 eta 2011/2012.
* Espainiako Superkopa 6 aldiz: 2005, 2006, 2009, 2010, 2011 eta 2013
* UEFAko Txapeldunen Liga 3 aldiz: 2005/2006, 2008/2009 eta 2010/2011.
* Europako Superkopa 2 aldiz: 2009 eta 2011.
* Kluben Munduko Kopa 2 aldiz: 2009 eta 2011.
* Kataluniako Kopa 4 aldiz: 2003/2004, 2004/2005, 2006/2007 eta 2012/2013.

### Espainiako selekzioarekin

* Olinpiar Jokoetako zilarrezko domina bat: Sydneyko Olinpiar Jokoak, 2000. urtea.
* 20 urtez azpikoen Munduko Txapelketa bat: 1999.
* Eurokopa 2 aldiz: 2008 eta 2012.
* Munduko Futbol Txapelketa bat: 2010.

## Erreferentziak

* ↑ (Katalanez) «El Barça de Tata Martino guanya la Supercopa davant l'Atlètic, en empatar al Camp Nou (0-0)», 324.cat, 2013-08-29.

## Kanpo loturak

* (Gaztelaniaz) «xavi-hernandez». FotoFootball.com.
* (Katalanez) Jokalariaren fitxa, Bartzelona Futbol Klubaren webgunean, 2011/2012 denboraldian.
* Datuak: Q17500
* Multimedia: Xavi Hernández / Q17500
# Xavier Aldekoa

Xavier Aldekoa (Bartzelona, 1981eko apirilaren 24a) Afrikako gaietan berezitua dagoen kataluniar kazetaria da. 5w aldizkariaren eta Muzungu ekoiztetxe independentearen sortzailetako bat da.. La Vanguardiarentzat eta beste medio batzuentzat lan egiten du Afrikan.

## Liburuak

* Océano África (Península, 2014)
* Hijos del Nilo (Península, 2017)
* Indestructibles (Península, 2019)

## Dokumentalak

* Tras los pasos de Mandela (52’)
* El derbi de Sudáfrica (52’).
* RD Congo, un país en tinieblas (24’)
* Tensión en el subsuelo (24’)

## Erreferentzia

* ↑ «La revista 5W presenta su segundo número anual de crónicas internacionales» La Vanguardia (Noiz kontsultatua: 2017-4-6).
* ↑ Xavier Aldekoa, ‘Océano África’ sin tópicos ni dramatizaciones. (Noiz kontsultatua: 2017-4-6).
* Datuak: Q21402481
* Multimedia: Xavier Aldekoa / Q21402481
# Xau

Xau Donostian (Gipuzkoa) sorturiko musika taldea da. Euskal Herritik dauden beste talde batzuekin bezala, euren soinuetan, rock, funky, nu-metal, hip-hop, musika klasikoa edo techno soinuak sortzen dituzte. Xauren bereizgarria, taldearen ustez, estilo nahaste handi hori da, eta eurek sortu duten WOFL (Whatever One Feels Like edo Gogoa ematen dizuna) izeneko estiloa.

## Historia

Xau proiektua 2006ko urrian sortu zen, Unai eta Gontxas Egiako lokal batean elkartzen hasi zirenean. Gutxi geroago Joseba (Nekez) eta Aizpea gehitu ziren, tadeak gorputza hartzen hasten zuelarik.
2007ko udan Piraten lehen musika lehiaketan parte hartzeko asmoarekin demo bat grabatu zuten, behin behineko bateriajole bezala Naizroxa taldeko Iban hartuta. Hala ere, udaren bukaerarako Julen (Exum) gehitu zen bateriajole finko bezala.

## Taldekideak

* Joseba Lasa (ahots nagusia eta gitarra)
* Aitor Gonzalez ”Gontxas” (kitarra nagusia)
* Aizpea Mujika ”Kra”(baxua eta koroak)
* Unai Mujika ”Magik”(teklatua eta koroak)
* Julen Larrucea (bateria)

## Kanpo estekak

* (Ingelesez)(Finlandieraz) (Alemanez)Taldearen webgune ofiziala
* (Ingelesez)(Finlandieraz) Taldea MySpace-en
* (Ingelesez) Taldearen musika Jamendo-n
* Datuak: Q12269069
# Ķekavako lehen gudua

Ķekavako lehen gudua Lehen Mundu Gerrako Ekialdeko Frontean gertatutako gudua izan zen, 1916ko martxoaren 21ean.

## Gudua

Ķekavan gertatutako borroka Narach lakuko ofentsibaren parte izan zen, egungo Bielorrusian, erasoa are iparralderago gertatu bazen ere, egungo Letonian. Erasoa Frantziarrei laguntzeko pentsatuta zegoen, Alemaniako unitateen presioa momentuan oso altua baitzen mendebaldean, nagusiki Verdungo guduan. Errusiar Inperioaren 12. Armadako 13. Siberiako Errifledun Dibisioak, Letoniako Errifledun Dibisioaren laguntzarekin, germaniar armadaren 35. infanteria-errejimenduaren aurka borrokatu zuen. Erasoa martxoaren 21ean hasi zen, itsasaldiek urpean utzitako belardietan. Etsaiaren gotorlekuak artilleriaz bonbardatu ondoren, Letoniar Errifledunen bi batailoiek hasieran arrakasta izan bazuten ere, frontea ezin izan zuten denbora luzez mantendu. Alemaniarrek, erreserba berriak erakarriz, kontraeraso bat egin zuten gauean galdutako posizioak berreskuratzeko, Errusiako tropak hasierako posizioetara bultzatu arte. Errusiarren saiakerak bertan behera geratu ziren denbora batez eta frontea ez zen ekainara arte mugitu, Ķekavan berriz aurrera egiten saiatu zirenean. Narach lakuko ofentsiba osoa, aldi berean hasi zena, porrotean amaitu zen ere.

## Erreferentziak

* ↑ (Ingelesez) Celotajs, LLTA Lauku. «Battles of Ķekava» militaryheritagetourism.info (Noiz kontsultatua: 2024-08-04).
* ↑ Zariņš, Klāvs. (2017-11-28). «Pirmā pasaules kara vēstures liecības vācbaltiešu muižnieka Silvio Brēdriha atmiņās (1914–1915)» Latvijas Universitātes Žurnāls Vēsture (3): 171–186. doi:10.22364/luzv.3.2017.12. ISSN 2592-9593. (Noiz kontsultatua: 2024-08-04).

## Kanpo estekak

* Datuak: Q124785434
# Ľadový štít

Ľadový štít (Izotzezko gailurra euskaraz) Eslovakiako hirugarren mendirik garaiena da, eta baita Tatra mendilerroko eta Karpato mendietakoa ere.

## Kanpo estekak

* Datuak: Q344647
* Multimedia: Ľadový štít / Q344647
# Ľubiša

Ľubiša (rusinieraz: Любіша, hungarieraz: Szerelmes) Eslovakiako udalerri bat da, Humennéko barrutian kokatuta. 10,02 km²ko azalera du eta 804 biztanle 2017ko datuen arabera.

## Historia

Idatzizko lehen aipamena 1410. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q344682
* Multimedia: Ľubiša / Q344682
# Ľubomír Luhový

Ľubomír Luhový (1967ko martxoaren 31 - ) Eslovakiako futbolari ohi eta entrenatzailea da.

## Selekzio nazionala

Txekoslovakiako selekzioarekin :
| Urtea | Partida | Gol |
| 1990 | 1 | 0 |
| 1991 | 0 | 0 |
| 1992 | 0 | 0 |
| 1993 | 1 | 0 |
| Guztira | 2 | 0 |
| Eslovakiako selekzioarekin |||
| Urtea | Partida | Gol |
| 1995 | 2 | 0 |
| 1996 | 1 | 0 |
| 1997 | 2 | 0 |
| 1998 | 4 | 0 |
| Guztira | 9 | 0 |

## Kanpo loturak

* National Football Teams
* (Japonieraz) J.League Data Site
* Datuak: Q47536
# Ľubica

Ľubica (hungarieraz: Leibic, alemanez: Leibitz, rusinieraz: Любіца) Eslovakiako udalerri bat da, Kežmarokeko barrutian kokatuta. 76,53 km²ko azalera du eta 4464 biztanle 2017ko datuen arabera.

## Historia

Idatzizko lehen aipamena 1271. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q344678
* Multimedia: Ľubica / Q344678
# Ķekavako bigarren gudua

Ķekavako bigarren gudua 1916ko uztailean gertatu zen, Lehen Mundu Gerrako Ekialdeko Frontean.

## Aurrekariak

Kekavako lehen guduan jasotako porrotaren ondoren, Errusiak bigarren eraso bat egiten saiatzea erabaki zuen 1916ko uztailean. Britainiarrek mendebaldean Sommen garatzen ari zuten erasoari laguntzeko agindu zen.

## Unitateak

Errusiarren partetik parte hartu zuten unitate bakarrak Letoniako Errifledun Dibisioaren bost batailoi izan ziren: 1. Daugavgrivas, 2. Riga, 6. Tukuma, 7. Bauska eta 8. Valmiera.

## Gudua

Smerdukli zingiratik Daugava ibaiaren ezkerraldera dagoen inguruan borrokatu zen. Gudua germaniar gotorlekuen aurka agindutako artilleria bonbardaketarekin hasi zen, zenbait ordu iraun zuena. Letoniar fusiliariek, jarraian, alemaniarren lubakien kontra eraso egin zuten. Hala ere, aurreko bonbardaketetako jaurtigaiek ezin izan zituzten alanbrezko hesiak suntsitu eta ondorioz infanteriak, guduan zehar, etsaien suaren pean moztu behar izan zituzten lubakietara hurbiltzeko. are gehiago, fusilariek zingira bat zeharkatu behar izan zuten, zeharkatzen zaila zena, bi aldeen artilleria bonbardaketen azpian. Borrokaren ostean errusiar unitateek gotortzeko agindua jaso zuten.

## Ondorioak

Letoniako Errifledunen soldaduek %27ko galerak jasan zituzten eta trukean ez zuten aurrerapenik lortu. 6. batailoiak, zehazki, %90eko galerak jasan zituen. Lehenengo guduan bezala, emaitza Errusiar Inperioaren porrota osoa izan zen.

## Erreferentziak

* 1 2 3 July battles, 1916. .
* ↑ Zariņš, Klāvs. (2017-11-28). «Pirmā pasaules kara vēstures liecības vācbaltiešu muižnieka Silvio Brēdriha atmiņās (1914–1915)» Latvijas Universitātes Žurnāls Vēsture (3): 171–186. doi:10.22364/luzv.3.2017.12. ISSN 2592-9593. (Noiz kontsultatua: 2024-09-28).

## Kanpo estekak

* Datuak: Q25553956
# Ľubeľa

Ľubeľa Eslovakiako udalerri bat da, Liptovský Mikuláško barrutian kokatuta. 17,46 km²ko azalera du eta 1106 biztanle 2017ko datuen arabera.

## Historia

Idatzizko lehen aipamena 1278. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1072541
* Multimedia: Ľubeľa / Q1072541
# Ľubietová

Ľubietová Eslovakiako udalerri bat da, Banská Bystricako barrutian kokatuta. 61,04 km²ko azalera du eta 1211 biztanle 2017ko datuen arabera.

## Historia

Idatzizko lehen aipamena 1241. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q223477
* Multimedia: Ľubietová / Q223477
# Ľubochňa

Ľubochňa Eslovakiako udalerri bat da, Ružomberokeko barrutian kokatuta. 113,68 km²ko azalera du eta 1044 biztanle 2017ko datuen arabera.

## Historia

Idatzizko lehen aipamena 1625. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q344696
* Multimedia: Ľubochňa / Q344696
# Ziklohexanona

Ziklohexanona konposatu organikoa da, (CH$_2$)$_5$CO formula duena. Sei karbono-atomoz osatutako zikloa da zetona talde bat duena. Azetonaren antzeko usaineko likido oliotsu kolorgea da. Disolbaitzaile organiko ohikoetan disolbagarria da, baina apenas uretan.

## Produkzioa

Ziklohexanona bi prozesu desberdinen bidez sintetizatzen da industrian:
* Ziklohexanoaren oxidazio katalitikoaz, kobaltoa baliatuz. Ziklohexanonaz eta ziklohexanolez osatutako nahaste bat lortzen da, distilazioz separatzen dena.
* Fenolaren hidrogenazio katalitikoaz, paladio/karbono katalizatzailea usatuz.
${\ce {C6H5OH + 2H2 -> (CH2)5CO}}$

## Erabilera

Ziklohexanona industrian disolbatzaile moduan erabiltzen da. Alabaina, erabilerarik inportanteena, azido adipikoa eta kaprolaktamaren sintesia da, hurrenez hurren, nylon-6,6 eta nylon-6 polimeroen sintesian erabiltzen diren lehengaiak. Halaber, PVCa produzitzeko eta PVCa eta nylon-6,6 itsasteko bailatzen da.

## Erreferentziak

* ↑ (Ingelesez) Musser, Michael Tuttle. (2000). «Cyclohexanol and Cyclohexanone» Ullmann's Encyclopedia of Industrial Chemistry (American Cancer Society) doi:10.1002/14356007.a08_217. ISBN 978-3-527-30673-2. (Noiz kontsultatua: 2021-02-28).
* 1 2 Vicario Hernandez, Jose Luis & Moreno Benitez, Maria Isabel. (2009). Kimika organiko industrila. EHU, 127-135 or. ISBN 978-84-692-7831-4..

## Kanpo estekak

* Datuak: Q409178
* Multimedia: Cyclohexanone / Q409178